Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 515

(2) Tulajdont kisajátítani csak kivételesen és közérdekből, törvényben szabályozott esetekben és módon, teljes, feltétlen és azonnali kártalanítás mellett lehet. A tulajdonhoz való alkotmányos jog sérelme miatt igen sok panaszos fordult az országgyűlési biztosokhoz. Ennek egyik nyilvánvaló oka a kárpótlással összefüggő jogalkotás és jogalkalmazás. Figyelemmel a kárpótlással kapcsolatos alkotmánybírósági döntésekre az országgyűlési biztosok alapvetően a jogalkalmazás során okozott sérelmek miatt állapítottak meg e joggal összefüggésben visszásságot. Külön említést érdemelnek a földkárpótlási ügyek, amelyek körében elsősorban a földkiadási eljárások, illetve ezek elmaradása volt sérelmes az állampolgárok számára. Hasonló problémát okozott a földhivatali nyilvántartások időszerűsége, különös tekintettel az ingatlan-nyilvántartás közhitelességére. Az ezzel kapcsolatos visszásság rendkívül súlyosnak minősíthető nemcsak a tulajdonjog, hanem a jogbiztonság szempontjából is. A tulajdon fogalmát gyakorlatunkban a nemzetközi normákhoz igazodóan szélesen értelmezzük. Így követjük azt a strasbourgi iránymutatást is, amely szerint a jogos követelés vagy kártérítés is a tulajdon körébe tartozik. Természetesen mind a materiális, mind pedig az immateriális javakkal öszszefüggésben csak akkor lehet hivatkozni a tulajdonhoz való jogra, ha e javak pénzbeli értéke kifejezhető. A közszolgáltatók vizsgálata nagyobb részét képezte az elmúlt évi gyakorlatunknak. A közszolgáltatók visszásságot okozó követelései számos esetben okozzák a tulajdonjog sérelmét összefüggésben a fent leírt elvekkel. A tulajdon valamennyi részjogosultságának sérelme megalapozhatja a visszásságot. A birtoklás, a használat és a rendelkezés joga együtt, de külön-külön is csorbát szenvedhet. Egyre nő azoknak az eseteknek a száma, ahol csak az egyik részjogosítvány érintett, azonban az igen súlyos mértékben. Büntetés-végrehajtással, végrehajtással kapcsolatos ügyek OBH 3724/1996. II. A terhelt és vagyoni ügyei vitelével meghatalmazott jogi képviselője kapcsolattartásának aránytalan korlátozása, amely a vagyoni jogok elenyészésével jár, visszásságot okoz az Alkotmány

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes